กฎกระทรวงกฎกระทรวงการขออนุญาตและการอนุญาตให้ทำการประมงน้ำจืดในที่จับสัตว์น้ำที่เป็นสาธารณสมบัติของแผ่นดินพ.ศ. ๒๕๕๙[๑] อาศัยอำนาจตามความในมาตรา๖ วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ใบอนุญาต หมายความว่าใบอนุญาตทำการประมงน้ำจืดในที่จับสัตว์น้ำที่เป็นสาธารณสมบัติของแผ่นดินโดยใช้เครื่องมือทำการประมงตามมาตรา๓๑พนักงานเจ้าหน้าที่ หมายความว่าพนักงานเจ้าหน้าที่ซึ่งรัฐมนตรีแต่งตั้งให้มีอำนาจปฏิบัติการตามมาตรา ๓๑ข้อ๒ ผู้ใดประสงค์จะทำการประมงน้ำจืดในที่จับสัตว์น้ำที่เป็นสาธารณสมบัติของแผ่นดินโดยใช้เครื่องมือทำการประมงตามมาตรา๓๑ ให้ยื่นคำขอรับใบอนุญาตต่อพนักงานเจ้าหน้าที่พร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑)กรุงเทพมหานคร ให้ยื่น ณ สำนักงานประมงพื้นที่กรุงเทพมหานคร กรมประมง(๒)จังหวัดอื่น ให้ยื่น ณ ที่ว่าการอำเภอหรือสำนักงานประมงอำเภอ(๓)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๓ เมื่อได้รับคำขอรับใบอนุญาตแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอรับใบอนุญาตและเอกสารหรือหลักฐานต่าง ๆกรณีที่คำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ๔ ในกรณีที่คำขอรับใบอนุญาตและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอรับใบอนุญาตใบรับคำขอตามวรรคหนึ่งให้ใช้แทนใบอนุญาตได้ในระหว่างที่พนักงานเจ้าหน้าที่พิจารณาออกใบอนุญาตข้อ๕ การพิจารณาอนุญาตให้ทำการประมงน้ำจืดในที่จับสัตว์น้ำที่เป็นสาธารณสมบัติของแผ่นดินโดยใช้เครื่องมือทำการประมงตามมาตรา๓๑ ให้พิจารณาตามหลักเกณฑ์ ดังต่อไปนี้(๑)ผู้ขอรับใบอนุญาตต้องมีสิทธิทำการประมงตามกฎหมายว่าด้วยสิทธิการประมงในเขตการประมงไทย(๒)เครื่องมือทำการประมงที่จะขออนุญาตใช้ทำการประมงต้องเป็นประเภท ชนิด ขนาด และลักษณะตามที่อธิบดีประกาศกำหนด(๓)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ หรือมาตรา ๖๘ข้อ๖ ให้พนักงานเจ้าหน้าที่มีหนังสือแจ้งผลการพิจารณาไปยังผู้ขอรับใบอนุญาตภายในสามสิบวันนับแต่วันที่ได้รับคำขอรับใบอนุญาตและเอกสารหรือหลักฐานถูกต้องครบถ้วนกรณีมีคำสั่งไม่อนุญาต ให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยใบอนุญาตให้มีอายุสองปีนับแต่วันที่ออกใบอนุญาตข้อ๗ เมื่อผู้ขอรับใบอนุญาตได้ชำระค่าธรรมเนียมใบอนุญาตและค่าอากรใบอนุญาตให้ใช้เครื่องมือทำการประมงตามอัตราที่กำหนดแล้วให้พนักงานเจ้าหน้าที่ออกใบอนุญาตให้แก่ผู้ขอรับใบอนุญาต ทั้งนี้พนักงานเจ้าหน้าที่อาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการประมงไว้ในใบอนุญาตเพื่อให้ผู้รับใบอนุญาตปฏิบัติตามด้วยก็ได้ข้อ๘ ผู้รับใบอนุญาตผู้ใดประสงค์จะเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงให้ยื่นคำขอต่อพนักงานเจ้าหน้าที่ ณ สถานที่ที่กำหนดตามข้อ ๒พร้อมด้วยเอกสารหรือหลักฐานตามที่ระบุไว้ในแบบคำขอข้อ๙ การพิจารณาอนุญาตให้เปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมง ให้พิจารณาตามหลักเกณฑ์ดังต่อไปนี้(๑)ใบอนุญาตต้องยังไม่สิ้นอายุ(๒)เครื่องมือทำการประมงที่จะขออนุญาตใช้ทำการประมงต้องเป็นประเภท ชนิด ขนาด และลักษณะตามที่อธิบดีประกาศกำหนด(๓)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ หรือมาตรา ๖๘ข้อ๑๐ ให้นำความในข้อ ๓ และข้อ ๔มาใช้บังคับกับการขอเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงโดยอนุโลมและเมื่อพนักงานเจ้าหน้าที่ได้พิจารณาตามหลักเกณฑ์ที่กำหนดไว้ในข้อ ๙ แล้วให้นำความในข้อ ๖ วรรคหนึ่ง มาใช้บังคับโดยอนุโลมข้อ๑๑ เมื่อพนักงานเจ้าหน้าที่มีคำสั่งอนุญาตให้เปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมง และผู้รับใบอนุญาตได้ชำระค่าอากรใบอนุญาตให้ใช้เครื่องมือทำการประมงตามที่ได้รับอนุญาตแล้วให้ดำเนินการเปลี่ยนแปลงรายการเกี่ยวกับประเภท ชนิด ขนาด ลักษณะและจำนวนของเครื่องมือทำการประมงที่ได้รับอนุญาตให้ใช้ทำการประมงในใบอนุญาตเดิมข้อ๑๒ ผู้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอต่อพนักงานเจ้าหน้าที่ก่อนใบอนุญาตเดิมสิ้นอายุ ณสถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอให้นำความในข้อ๓ ข้อ ๔ ข้อ ๕ ข้อ ๖ และข้อ ๗ มาใช้บังคับกับการต่ออายุใบอนุญาตโดยอนุโลมการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้ข้อ๑๓ ผู้รับใบอนุญาตผู้ใดประสงค์จะโอนใบอนุญาตให้แก่บุพการีคู่สมรส หรือผู้สืบสันดานของตนให้ยื่นคำขอโอนใบอนุญาตต่อพนักงานเจ้าหน้าที่ ณสถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอใบอนุญาตที่ได้รับอนุญาตให้โอนแล้วให้เขียนหรือประทับตราคำว่า โอนแล้ว ด้วยอักษรสีแดงไว้ด้านบนของใบอนุญาตและให้ระบุชื่อผู้รับโอน วัน เดือนปีที่อนุญาตให้โอนพร้อมทั้งลงลายมือชื่อผู้อนุญาตกำกับไว้ด้วยให้นำความในข้อ๓ ข้อ ๔ ข้อ ๕ (๑) ข้อ ๖ วรรคหนึ่ง และข้อ ๗มาใช้บังคับกับการโอนใบอนุญาตและผู้รับโอนใบอนุญาตโดยอนุโลมข้อ๑๔ ในกรณีที่ใบอนุญาตสูญหาย ถูกทำลายหรือชำรุดเสียหายในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่อพนักงานเจ้าหน้าที่ณ สถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้ได้รับใบอนุญาตและใบอนุญาตสูญหาย ถูกทำลายหรือชำรุดเสียหายในสาระสำคัญจริง ให้ออกใบแทนใบอนุญาตให้กับผู้ยื่นคำขอการออกใบแทนใบอนุญาตให้ใช้แบบใบอนุญาตเดิม และระบุคำว่า ใบแทน หรือใช้ข้อความอื่นใดทำนองเดียวกันไว้ที่กึ่งกลางส่วนบนด้านหน้าของใบอนุญาตให้นำความในข้อ๖ วรรคหนึ่ง มาใช้บังคับกับการออกใบแทนใบอนุญาตโดยอนุโลมข้อ๑๕ คำขอรับใบอนุญาต ใบรับคำขอใบอนุญาต คำขอเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมง คำขอต่ออายุใบอนุญาต คำขอโอนใบอนุญาตและคำขอรับใบแทนใบอนุญาตตามกฎกระทรวงนี้ให้เป็นไปตามแบบที่อธิบดีกำหนดโดยประกาศในราชกิจจานุเบกษาให้ไว้ ณ วันที่ ๑๘กุมภาพันธ์ พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๖ วรรคหนึ่ง และมาตรา ๗วรรคหนึ่ง แห่งพระราชกำหนดการประมง พ.ศ. ๒๕๕๘บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์วิธีการ และเงื่อนไขในการขออนุญาต การอนุญาต การออกใบอนุญาต การต่ออายุใบอนุญาตและการโอนใบอนุญาต ประกอบกับมาตรา ๓๑ แห่งพระราชกำหนดดังกล่าว บัญญัติให้การทำประมงน้ำจืดในที่จับสัตว์น้ำที่เป็นสาธารณสมบัติของแผ่นดินโดยใช้เครื่องมือทำการประมงตามที่อธิบดีประกาศกำหนดต้องได้รับใบอนุญาตจากพนักงานเจ้าหน้าที่ จึงจำเป็นต้องออกกฎกระทรวงนี้ชวัลพร/ปริยานุช/จัดทำ๓ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๑๘ ก/หน้า ๓/๒๕ กุมภาพันธ์ ๒๕๕๙